**Program: Programul Regional Nord-Vest 2021-2027**

**Obiectiv de politică 4: O Europă mai socială și mai favorabilă incluziunii, prin implementarea Pilonului european al drepturilor sociale**

**Prioritatea 6: O regiune educată**

**Obiectiv specific 4.2: Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online**

**APEL DE PROIECTE**: **PRNV/2025/621.C/1**

**Anexa III.8**

**Planul de dezvoltare a centrului de testare pentru orientarea educațională a elevilor**

**(model orientativ)**

Informațiile vor fi corelate cu prevederile asumate prin Declarația Unică, referitoare la activitatea centrului.

1. **Situația curentă a obiectivului de investiție**

* Prezentați regimul juridic al imobilului.
* Prezentați gradul de accesibilitate la obiectivul de investiție.

Se vor avea în vedere: tipul de acces, calitatea accesului, costul mediu pe fiecare tip de acces din diverse puncte de pornire etc.

* Descrieți situația actuală a imobilului care face obiectul investiției, inclusiv cauzele care au dus la situația descrisă.
* Dacă este cazul, prezentați analiza investițiilor efectuate în centrul de testare pentru orientarea educațională a elevilor (reparații capitale, modernizări).

Se va menționa perioada realizării investiției și valoarea acesteia.

* Dacă este cazul, prezentați tipurile de activități de orientare educațională organizate.
* Dacă este cazul, prezentați în ce măsură obiectivul vizat de investiție este cunoscut și frecventat, respectiv modalitățile de promovare realizate.
* Prezentați și descrieți dacă proiectul este complementar cu un alt proiect depus spre finanțare din FSE+ sau cu un proiect finanțat din FSE/FSE+ (al liderului de parteneriat sau partenerului).

1. **Investiția propusă prin proiect**

* Prezentați investiția care urmează a se realiza prin proiect.

Informațiile se vor corela cu cererea de finanțare și documentația tehnico-economică. Este obligatorie justificarea necesității și oportunității dotărilor prevăzute în cadrul proiectului.

* Descrieți activitățile propuse a se organiza pentru valorificarea obiectivului vizat de investiție, atât în perioada de implementare, cât și în perioada de durabilitate. Justificați numărul persoanelor care vor participa la activitățile propuse.
* Justificați și descrieți raportul cost-eficiență al investiției (spre exemplu valoarea nerambursabilă a proiectului și numărul anual de elevi care utilizează structura educațională reabilitate/modernizate), previziuni, date statistice relevante.
* Prezentați (creșterea) gradul(ui) de ocupare a capacității centrului de testare pentru orientarea educațională a elevilor (inclusiv numărul total de locuri ocupate de către elevii din grupuri vulnerabile și/sau din zone marginalizate) în cursul unui an calendaristic. Justificați indicele mediu anual de utilizare a capacității centrului de testare pentru orientarea educațională a elevilor care beneficiază de sprijin **și** procentul elevilor din grupuri vulnerabile și/sau din comunități/zone marginalizate care utilizează infrastructura raportat la numărul total de elevi care utilizează infrastructura (indicatori suplimentari specifici apelului de proiecte). Informațiile referitoare la numărul de elevi vor fi corelate în mod specific cu clasa/clasele care vor fi vizate pentru activitățile de testare. De exemplu, dacă vor fi vizate clasele a VIII-a și a XII-a, informațiile prezentate și utilizate vor fi raportate la valorile pentru elevii din aceste clase.

În plus, se vor prezenta centralizat următoarele informații:

|  |  |
| --- | --- |
| Denumire | Valoare |
| Număr elevi ce utilizează centrul per zi |  |
| Numărul de zile în care centrul este planificat a fi disponibil într-un an |  |
| Capacitatea zilnică maximă de elevi în centru |  |
| Numărul anual al elevilor care provin din grupuri vulnerabile și/sau comunități marginalizate care utilizează infrastructura |  |
| Numărul anual total al elevilor care utilizează infrastructura |  |

* Realizați analiza SWOT a obiectivului de investiție vizat de proiect, fundamentată pe date statistice relevante, cu trimiteri la documentele din care au fost preluate, după modelul:

|  |  |
| --- | --- |
| **S** (puncte tari) | **W** (puncte slabe) |
| **O** (oportunități) | **T** (amenințări) |

* Lista lucrărilor/ bunurilor ce fac obiectul investiției propuse în cererea de finanțare, cu încadrarea acestora pe liniile bugetare aferente

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Denumirea lucrărilor /bunurilor** | **UM** | **Cantitate** | **Preţ unitar (fără TVA)** | **Valoare Totală (fără TVA)** | **Linie bugetară** |
| **Lucrări de construcții** | | | | | | |
|  |  |  |  |  |  |  |
|  |  |  |  |  |  |  |
| **TOTAL** **Lucrări de construcții** | | | |  |  |  |
| **Dotări (active corporale)** | | | | | | |
|  |  |  |  |  |  |  |
|  |  |  |  |  |  |  |
| **TOTAL** **Dotări (active corporale)** | | | |  |  |  |
| **Active necorporale (software)** | | | | | | |
|  |  |  |  |  |  |  |
|  |  |  |  |  |  |  |
| **TOTAL Active necorporale (software)** | | | |  |  |  |
| **TOTAL Lucrări de construcții + Dotări (active corporale) + Active necorporale (software)** | | | |  |  |  |

1. **Planul de organizare pentru facilitarea accesului la infrastructura centrului**
   1. **Analiza curentă a situației educaționale din județ**

Analiza va include:

* Identificarea și descrierea situației educaționale din județ, cu precizarea mărimii actuale a acestuia (se vor folosi, cu citarea surselor, date statistice primare și secundare relevante și concise care să susțină necesitatea implementării proiectului);
* Descrierea factorilor economici, politici, legislativi, sociali, demografici, culturali care au o influență directă asupra dinamicii sectorului/domeniului de activitate în care entitatea își desfășoară activitatea;
* Descrierea grupului țintă care urmează să beneficieze de activitățile centrului vizat prin proiect și a beneficiilor oferite acestuia ca urmare a implementării proiectului. Avantajele competitive ale obiectivului proiectului (cum se evidențiază calitățile și beneficiile noilor activități ce vor rezulta în urma implementării proiectului pentru care se solicită finanțare).

Pentru toate informațiile prezentate se menționează distinct situația raportată pentru elevii provenind din grupuri vulnerabile și/sau din zona marginalizată, conform Raportului zonelor marginalizate.[[1]](#footnote-2)

* 1. **Planul de organizare a activității centrului (capacitatea operațională a centrului)**

În această secțiune se vor descrie:

* Se vor enumera și descrie pe scurt principalele obiective ale planului și modul de realizare a acestora. Se va sublinia contribuția acestora la îndeplinirea obiectivului/obiectivelor proiectului.
* Se va detalia modul de organizare pentru asigurarea accesului grupului țintă din toate unitățile educaționale vizate, inclusiv din punct de vedere al costurilor, responsabilităților și a altor detalii logistice (spre exemplu transportul grupului țintă pentru participarea la activitățile centrului). Informațiile vor fi corelate cu dimensiunea centrului din punctul de vedere al capacității propuse.
* Se va prezenta modul în care solicitantul va organiza pe parcursul anului educațional accesul grupului țintă vizat prin proiect la infrastructura propusă a fi dezvoltată;
* Se va menționa concis modul de monitorizare a rezultatelor obținute ca urmare a implementării planului, precum și monitorizarea îndeplinirii indicatorilor asumați prin proiect (a se corela cu secțiunea Indicatori din Cererea de finanțare).
* Planul solicitantului în ceea ce privește managementul activității și asigurarea funcționării optime, în corelație cu specificul activității și al serviciilor oferite:
* Obiectivele planului de dezvoltare pentru următorii ani (cel puțin până la sfârșitul perioadei de durabilitate a proiectului) evidențiind modul în care acesta se corelează cu investiția propusă prin proiect;
* Descrierea structurii organizaționale propuse, cu corelarea cu fișele de post și funcțiunile centrului.
* parteneriate strategice, dacă este cazul, cu alte entități similare sau cu instituții publice.
* Se va prezenta strategia de creștere a gradului de ocupare.
  1. **Capacitatea financiară a centrului**

Se vor detalia:

* **Veniturile/surse de finanțare** necesare pentru funcționarea centrului;
* **Cheltuielile generate din operarea infrastructurii** (cheltuieli materiale, cheltuieli cu utilitățile, cheltuieli de personal, cheltuieli cu mentenanța si reparațiile, alte cheltuieli directe de operare etc.)

Se justifică capacitatea operațională și financiară de a asigura costurile de funcționare și întreținere ale investiției și serviciile asociate necesare, în vederea asigurării sustenabilității financiare a acesteia, pe perioada de implementare și durabilitate a proiectului.

*De asemenea sunt incluse aspecte privind dovedirea (justificarea) următoarelor\*:*

*„Solicitantul dovedeşte capacitatea de a asigura menţinerea, întreţinerea, funcţionarea şi exploatarea investiţiei după încheierea proiectului şi încetarea finanţării nerambursabile, în perioada de durabilitate. Activitățile din perioada de durabilitate vizează:*

*-includerea în planul de testare educațională a tuturor școlilor publice din județul UAT-ului solicitant (cu cicluri de învățământ gimnazial și/sau liceal), precum și altele dacă este cazul;*

*- asigurarea perioadei de derulare a activităților și de funcționare a centrelor prevăzută în planul de dezvoltare, perioadă corespunzătoare cel puțin cu durata anului educațional, aprobată la nivelul Ministerului Educației;*

*- asigurarea transportului elevilor la locația centrului va fi demonstrată/justificată prin prisma mijloacelor de transport propuse proprii ale solicitantului/partenerilor, fie prin angajamente ferme de la terțe părți, acoperind toată perioada de durabilitate a proiectului.”*

\* În procesul de evaluare tehnică și financiară asigurarea conditiilor de sustenabilitate se justifică prin prisma informatiilor din cererea de finantare și planul de dezvoltare a centrului de testare pentru orientarea educațională. În implementare și durabilitate se va demonstra prin documente justificative îndeplinirea condițiilor de sustenabilitate.

1. **Planul de acțiune privind incluziunea socială a** **elevilor din grupuri vulnerabile și/sau din zone marginalizate în activitățile centrului de testare pentru orientarea educațională a elevilor** –va detalia măsurile propuse, modul de implementare a acestora, respectiv resursele umane, materiale și financiare implicate.

Se vor prezenta:

* Activitățile destinate elevilor din grupuri vulnerabile și/sau din zone/comunități marginalizate (de exemplu, din categorii sociale vulnerabile, romi, persoane cu origini migrante, persoane cu dizabilități și alte nevoi speciale etc.)

Descrierea activității va include detalii privind grupul țintă vizat de activitate, scopul urmărit, scurta prezentare a modului de desfășurare a activității, resursele umane și materiale necesare desfășurării activității propuse, rezultatele așteptate (inclusiv modalități de cuantificare și, dacă este cazul, de monitorizare a acestora) etc.;

* Resursele umane: parteneriatele vizate, specialiștii implicați în respectarea planului de acțiune, respectiv rolul acestora (de exemplu, ONG-uri, asistenți sociali, sociologi, psihopedagogi, pedagogi școlari, consilieri de carieră, animatori socio-educativi, cadre didactice din școlile asociate, personalul administrativ, precum și tineri voluntari instruiți în incluziune socială);

1. Se pot utiliza informațiile din cadrul Anexelor II.4 și II.5 (Extras Raportul zone urbane/rurale marginalizate), iar documentele relevante pentru justificare sunt disponibile la adresele:

   [Raport: Zone marginalizate socio- economic în mediul urban și rural din România](https://mmuncii.ro/j33/index.php/ro/minister-2019/minister-rapoarte-studii/6265-dezvoltarea-unor-instrumentate-de-analiza-2021-2027) (Ministerul Muncii, SNSPA) [↑](#footnote-ref-2)